Vrydagoggend: 15 April 2016 - Weather Forecasting for South Africa
Vrydagoggend: 15 April 2016
Goeie môre almal: Hallo Kenya: A few showers on top of the western border And then perhaps one or showers in the extreme south-west. Less moisture this morning thus I have scaled down on the spread of showers this afternoon and evening.
Tropiese sikloon Fantala is nog steeds aan die gang en die nuutste vooruitsig toon dat die ou nog vir 'n paar dae daar noord-oos van Madagaskar gaan rond karring. Die reënval modelle toon dat so te sê al die reën oor die see gebiede gaan val en niks veel oorland nie (Madagaskar) Dit kan slegs verander indien die sikloon van koers verander en meer na Madagaskar se kant toe sou beweeg. Dit is so bietjie buite die norm vir 'n tropiese sikloon so ver suid so diep April in, dit sê vir ons in ander woorde die seewater in die strook is nog the minste 28 C en hoër. Dit vind ook aansluiting met die feit dat die oostelike pasaat winde stelselmatig warmer water verder wes laat migreer en dit kan ons aflei uit die verswakking van El Nino in die Nino gebied.
Soos julle self kan sien is daar nie veel aan die gang oor die land nie. Die blou wat ek ingetrek het is kolle met vlakmis ( ek het nou een oggend 'n verslag gekry wat dit beskryf as grondmis) maar dit behoort redelik vinnig weg te brand. Die vloei is effe aanlandig oor die Kaapse suidkus tot en met PE, en hier sal dit langer neem vir die wolke om weg te brand. Die enigste ander strook waar daar wolke is vanoggend is oor Noord-wes Namibië maar daar is nie reën nie.
Vroegoggend temperature is koel maar nog nie winter koud nie, en die dae bly aangenaam, mens kan dit selfs warm tot baie warm noem. Dit is ek normaalweg woestyn weer sou beskryf, koud in die nag warm in die dag…